Identifica les entitats que apareixen en aquest text:
Clemència Berdiell i Martínez (Almenar, Lleida, 25 de març de 1889 - Almenar, Lleida, 2 de febrer de 1966) va ser mestra i directora de l'Escola Pública d'Almenar des de 1927 fins a l'any 1959. Clemència Berdiell va néixer en el si d'una família pagesa i ramadera. El seu pare, Jaume Berdiell, es dedicava a conrear les terres i a pasturar el ramat de casa, i la seva mare, Cecília Martínez, cuidava de la llar i dels set fills, dels quals Clemència era la tercera. Va passar la infantesa a Almenar, on va fer els estudis primaris amb un professor particular del qual se’n desconeix la identitat, i on jugava en aquells carrers pedregosos i escarpats. Després de graduar-se com a mestra a Barcelona, va desenvolupar durant 25 anys la seva tasca pedagògica i el seu amor pels pobres i marginats de les terres ponentines. Per tal d'ampliar els seus coneixements, Clemència va marxar a viure a Barcelona, on vivia la seva germana, i va estudiar a l'Escola Normal, on es va graduar l'any 1915. A partir d'aquest moment es va iniciar la seva tasca professional. Va obtenir la primera plaça per oposició lliure a Les Puelles (municipi pròxim a Agramunt), on va ser nomenada titular, oficialment, del 5 de juliol de 1918 fins a l'any 1922. El 5 de setembre de 1923 es traslladà a l'Escola Nacional d'Albesa, on va estar fins a l'any 1927. El setembre de 1927 va guanyar la plaça de propietat a l'Escola Nacional de nenes d'Almenar, ja que l'ensenyament estava dividit per sexes. L'any 1939, un cop acabada la Guerra, l'Ajuntament va haver de reparar els desperfectes i es va haver de nomenar un nou professorat, ja que molts amb els quals es volia comptar per al nou projecte, amb la guerra havien marxat o havien mort. No fou, però, el cas de Clemència Berdiell, que va continuar formant part del professorat de les escoles d'Almenar després de la guerra. A poc a poc, i tot i les deficiències, a partir del curs 1940-1941 l'escola va tornar al seu funcionament habitual. Tot i així, el règim franquista va habilitar mestres per tal que s'encarreguessin de la tasca d'adoctrinament i moralització de les nenes i Clemència Berdiell va reprendre la seva tasca docent a l'escola. La seva habilitació va ser possible, ja que mai havia mostrat unes conviccions ideològiques ni polítiques i, per tant, no va formar part de col·lectius sorgits durant la II República i que havien estat en auge durant la Guerra Civil a Lleida, com són Batec o la FETE-UGT, a les files de la qual s'hi van afegir molts mestres, tant a les comarques de Lleida com a la resta de l'Estat espanyol, els quals, a causa de la seva militància, van haver de marxar a l'exili. L'any 1948 Clemència Berdiell va ser ascendida a Directora de l'Escola Nacional Graduada de Nenes d'Almenar, on va passar de cobrar 8.400 ptes. anuals a 9.400. El seu salari anual es va anar incrementant fins a arribar a 28.800 ptes. anuals l'any 1956; l'últim document que en deixa constància, abans de la seva jubilació forçosa, és del 25 de març de 1959, quan tenia 70 anys. El darrer període de la seva vida el va passar a Almacelles amb la seva neboda, que també era mestra, i la seva germana Cecília, fins que el 2 de febrer de 1966, va morir. En homenatge a Clemència Berdiell, l'any 1979, com a forma de gratitud per la seva tasca al municipi, es va donar el seu nom a una de les escoles d'Almenar.
Clemència Berdiell i Martínez : persona, Almenar : Entitat_Geopolítica, Lleida : Entitat_Geopolítica, Clemència Berdiell : persona, Jaume Berdiell : persona, Cecília Martínez : persona, Clemència : persona, Barcelona : Entitat_Geopolítica, Escola Normal : educació, Les Puelles : Entitat_Geopolítica, Agramunt : Entitat_Geopolítica, Guerra : conflicte, Clemència Berdi : persona, Escola Pública d'Almenar : educació, Escola Nacional d'Albesa : educació, Escola Nacional de nenes d'Almenar : educació, règim franquista : esdeveniment_polític, II República : esdeveniment_polític, Guerra Civil : conflicte, Batec : organització, FETE-UGT : organització, Estat espanyol : Entitat_Geopolítica, Escola Nacional Graduada de Nenes d'Almenar : educació, Almacelles : Entitat_Geopolítica, Cecília : persona